पाएं अपने शहर की ताज़ा ख़बरें और फ्री ई-पेपरडाउनलोड करें
जशपुर जिला अस्पताल के लिए सिटी स्कैन मशीन की मांग जिला पंचायत अध्यक्ष रायमुनी भगत ने की है। मुख्यमंत्री के साथ हुए वर्चुअल मीटिंग में उन्हांेने मांग को रखा। मुख्यमंत्री भूपेश बघेल ने प्रदेश के सभी जिला पंचायत अध्यक्षों से वर्चुअल मीटिंग कर कोविड संक्रमण से बचाव के बारे में जानकारी ली। रायमुनी भगत ने सीएम से कहा कि जशपुर जिले में सिटी स्कैन की सुविधा नहीं होने के कारण मरीजों को पड़ाेसी राज्य रांची या अंबिकापुर, रायगढ़ जाना पड़ता है। यह तीनों ही स्थान जशपुर से 150 किलोमीटर की दूरी पर स्थित हैं। वर्तमान में कोरोना संक्रमण के इस दौर में सिटी स्कैन मशीन बेहद जरूरी है, क्योंकि कई मरीजों का ऑक्सीजन लेबल अचानक गिर रहा है और उनकी मौत हो रही है। यदि फेफड़े का सिटी स्कैन कर यह जानकारी पहले लग जाए कि वायरस के प्रभाव से फेफड़ा कितने प्रतिशत तक डैमेज हुआ है, तो इन मौतों को रोका जा सकता है। कई कोविड मरीज रिकवर होने के बाद भी महीनों तक इस चिंता में रहते हैं कि कोविड ने उनके फेफड़ों को कितना डैमेज किया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn